ΓΡΑΠΤΗ ΕΡΩΤΗΣΗ P-1813/99

υποβολή: Samuli Pohjamo (ELDR) προς την Επιτροπή

(11 Οκτωβρίου 1999)

Θέμα: για τις κοινοτικές ενισχύσεις περιοχών στη Φινλανδία

Τα κράτη μέλη προβαίνουν στην προκαταρκτική επιλογή των περιοχών που είναι επιλέξιμες για τις ενισχύσεις που χορηγούνται στο πλαίσιο της περιφερειακής πολιτικής της Ευρωπαϊκής Ένωσης. Η κυβέρνηση της Φινλανδίας προέτεινε ως περιοχές επιλέξιμες για τον στόχο 2 ζώνες που ανταποκρίνονται σε συγκεκριμένα κριτήρια, ιδίως δε το ότι αποτελούν μέρος αστικών περιοχών που γνωρίζουν ταχεία φάση εξέλιξης και ανάπτυξης.

Σε ορισμένες ολιγότερο ανεπτυγμένες περιοχές οι οποίες γειτνιάζουν με τις επιλέξιμες περιοχές που ευρίσκονται σε πλήρη ευημερία και άνθηση, φαίνεται περίεργο το πώς είναι δυνατόν να επιλέγονται αυτές και να μην είναι δυνατόν να καταστούν επιλέξιμες οι γειτονικές τους που αντιμετωπίζουν δημογραφικό έλλειμμα και παρακμή των παραδοσιακών δραστηριοτήτων τους και που πρόκειται ναποφέρουν λόγω των βιομηχανικών αναδιαρθρώσεων.

Οι επιλέξιμες περιοχές θα έπρεπε να καλύπτουν, στο μέτρο του δυνατού, μια ολόκληρη επαρχία ειδάλλως, τουλάχιστον, το σύνολο ενός καντονίου. Επί του παρόντος, η πρόταση της φινλανδικής κυβέρνησης παραμελεί τις αγροτικές ζώνες που γειτνιάζουν με τους πυρήνες ανάπτπυξης.

Ποιά μέτρα θα λάβει η Επιτροπή για να επιτρέψει στις ολιγότερο ανεπτυγμένες περιοχές, πουποφέρουν από σοβαρά προβλήματα, να καταστούν επιλέξιμες για τις ενισχύσεις της Ευρωπαϊκής Ένωσης και για να μηνπάρχουν πλέον στα κράτη μέλη περιοχές που να αποτελούν πραγματική γή της επαγγελίας;

Απάντηση του κ. Barnier εξ ονόματος της Επιτροπής

(18 Νοεμβρίου 1999)

Όπως προβλέπεται στο άρθρο 4 του κανονισμού του Συμβουλίου (ΕΚ) 1260/1999 της 21ης Ιουνίου 1999 για τη θέσπιση γενικών διατάξεων σχετικά με τα διαρθρωτικά ταμεία, η Επιτροπή αποφασίζει για τον κατάλογο των περιφερειών που είναι επιλέξιμες για το στόχο 2 με βάση πρόταση του κράτους μέλους. Η συμφωνία εξετάζει τη συμμόρφωση της πρότασης προς τον κανονισμό. Ιδίως, ελέγχει εάν τηρείται το ανώτατο επίπεδο πληθυσμού που ορίζεται για το κράτος μέλος και εάν οι προτεινόμενες περιφέρειες πληρούν τα κριτήρια που ορίζονται στις παραγράφους 5 έως 9 του άρθρου 4.

Τα κριτήρια αυτά καλύπτουν τις διάφορες κατηγορίες επιλέξιμων για στήριξη περιοχών βάσει του στόχου 2, δηλαδή τις περιοχές πουφίστανται κοινωνικο-οικονομικές μεταβολές στους κλάδους της βιομηχανίας και τωνπηρεσιών, παρουσιάζουν παρακμάζουσες γεωργικές περιοχές, αστικές περιοχές που έχουν δυσκολίες και περιοχές που εξαρτώνται από την αλιεία με σοβαρά προβλήματα. Η Επιτροπή επίσης επαληθεύει, όπου είναι αντικειμενικά δυνατόν, ότι τουλάχιστον το 50 % του πληθυσμού που καλύπτεται από το στόχο 2 βρίσκεται σε περιοχές που καλύπτονται από τα κριτήρια των παραγράφων 5 και 6 του άρθρου 4, όσον αφορά κοινωνικο-οικονομικές μεταβολές στους κλάδους της βιομηχανίας και τωνπηρεσιών και τις παρακμάζουσες γεωργικές περιοχές.

Στην περίπτωση της Φινλανδίας, η Επιτροπή αποφάσισε, κατάρχήν, τον κατάλογο των επιλέξιμων περιοχών κατά τη συνεδρίασή της της 26ης Οκτωβρίου 1999. Το 27 % του καταλόγου του στόχου 2 για την Φινλανδία, από πλευράς πληθυσμού, προτάθηκε τυπικά από τις εθνικές αρχές βάσει αγροτικών κριτηρίων, με το 11 % και 62 % για αστικές και βιομηχανικές περιοχές αντίστοιχα. Στην πραγματικότητα, οι βιομηχανικές περιοχές περιέχουν επίσης ένα σημαντικό αγροτικό έδαφος το οποίο επιτρέπει στις εθνικές αρχές να χρηματοδοτήσουν μέτρα βάσει προγραμμάτων του στόχου 2πέρ της αγροτικής ανάπτυξης.

Η Επιτροπή διαπίστωσε ότι ο κατάλογος των περιοχών που είναι επιλέξιμες βάσει του στόχου 2 στην Φινλανδία πληροί τα κριτήρια του κανονισμού και ότι οι περιοχές αυτές έχουν, ως εκ τούτου, πραγματικές ανάγκες σύμφωνα με τους σκοπούς του εν λόγω στόχου.